

**Koncern Service**

Att. Gitte Pålsson **01.01.2020**

**Ufaglært serviceassistent siger JA TAK til jobbet som serviceassistent hos Koncern Service**

Jobbeskrivelsens opgaver, ansvar og udfordringer passer perfekt på mig. Jeg har service­assistenterfaring inden for rengøring, men finder det særdeles meningsfuldt at blive en del af jeres team som organiserer, tilrettelægger og udfører de mange opgaver i forbindelse med patienter, samarbejdspartnere og vedligeholdelses- og serviceopgaver.

Jeg er i uopsagt job i et rengøringsfirma, hvor jeg i de sidste 4 år har haft fast arbejde hos en større fødevarevirksomhed. Her udfører jeg kvalitetsrengøring i kontorer såvel som produk­tions­lokaler. Det kræver stor omhyggelighed, og en løbende kontrol bekræfter, at min rengøring er i top.

Årsagen til, at jeg søger jobbet som jeres nye serviceassistent, er, at jeg får mulighed for at benytte mine kompetencer i de mange forskellige opgaver, der skal udføres og samtidig være en positiv bidragsyder i kontakten med patienter.

Som jeres nye ufaglærte serviceassistent vil jeg med glæde hurtigst muligt påbegynde uddannelsen som erhvervsuddannet serviceassistent med speciale i hospitalsservice.

Som person og kollega er jeg imødekommende og ærlig. Jeg kan lide at udveksle erfaringer med andre og respekterer andres væremåder. Jeg er omstillingsparat, samarbejdende og fleksibel. Jeg er praktisk anlagt og kan forklare mig både på dansk og engelsk. Jeg har handle­kraft og udstråler engagement og autoritet. Jeg vil som jeres nye serviceassistent levere et professionelt arbejde og udvise initiativ og engagement i mit daglige arbejde.

Jeg håber, at der bliver mulighed for at lære hinanden bedre at kende ved et møde, hvor vi kan uddybe vore fælles interesser og synspunkter.

Venlig hilsen

Malene Test